สถานีพหลโยธิน 59

สถานีพหลโยธิน 59 () เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ยกระดับเหนือถนนพหลโยธิน ในพื้นที่แขวงอนุสาวรีย์ เขตบางเขน กรุงเทพมหานคร เปิดให้บริการเมื่อวันที่ 16 ธันวาคม พ.ศ. 2563

ที่ตั้ง 
ถนนพหลโยธิน บริเวณด้านหน้าซอยพหลโยธิน 59 และซอยหมู่บ้านราชตฤณมัย กับหมู่บ้านฝนทองนิเวศน์ ในพื้นที่แขวงอนุสาวรีย์ เขตบางเขน กรุงเทพมหานคร

ในแผนงานเดิมของกรุงเทพมหานคร สำนักงานนโยบายและแผนการขนส่งและจราจร (สถานะก่อนกรมการขนส่งทางราง) และการรถไฟฟ้าขนส่งมวลชนแห่งประเทศไทย สถานีแห่งนี้มีชื่อเดิมว่า สถานีวงเวียนหลักสี่ และเดิมทีตำแหน่งที่ตั้งของสถานีถูกกำหนดไว้บริเวณด้านหน้าห้างสรรพสินค้าเทสโก้ โลตัส สาขาหลักสี่ และสภาทนายความในพระบรมราชูปถัมภ์ แต่เนื่องจากมีการปรับตำแหน่งของสถานีวัดพระศรีมหาธาตุในสายสุขุมวิทจากจุดที่ตั้งเดิมคือบริเวณด้านหน้าวัดพระศรีมหาธาตุใกล้กับวงเวียนหลักสี่ และสายสีชมพูจากจุดที่ตั้งเดิมคือบริเวณด้านหน้ามหาวิทยาลัยเกริก ให้มาอยู่ภายในบริเวณเดียวกันคือกลางวงเวียนอนุสาวรีย์พิทักษ์รัฐธรรมนูญ หรือวงเวียนอนุสาวรีย์หลักสี่ ทำให้ต้องมีการขยับตำแหน่งสถานีแห่งนี้ออกไปอีกเล็กน้อยเป็นบริเวณด้านหน้าซอยหมู่บ้านราชตฤณมัยเพื่อรักษาระยะห่างระหว่างสถานีให้เหมาะสม

โดยก่อนหน้าที่จะมีการเปิดให้บริการกรุงเทพมหานครและบีทีเอสซี ได้กำหนดชื่อสถานีอย่างไม่เป็นทางการว่า สถานีอนุสาวรีย์หลักสี่ ก่อนที่ รฟม. จะมีมติเปลี่ยนแปลงชื่อสถานีจากสถานีวงเวียนหลักสี่และสถานีอนุสาวรีย์หลักสี่เป็น สถานีพหลโยธิน 59 ในที่สุด

แผนผังของสถานี

รายละเอียดของสถานี

รูปแบบของสถานี  
เป็นแบบชานชาลาด้านข้าง (side platform station) ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด

สัญลักษณ์ของสถานี
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ

ทางเข้า-ออก 
ประกอบด้วยทางขึ้น-ลงปกติ ได้แก่
 1 สภาทนายความในพระบรมราชูปถัมภ์, ริชพาร์ค เทอร์มินอล หลักสี่, โมดิซ สเตชั่น หลักสี่
 2 โรงพยาบาลสัตว์นนทรี หลักสี่, หมู่บ้านราชตฤณมัย,รวิช คลินิกเสริมความงามและชะลอวัย
 3 ไชยแพทย์เวชกรรมคลีนิค, ซอยพหลโยธิน 59
 4 หมู่บ้านฝนทองนิเวศน์, กองพันทหารสื่อสารที่ 21 กองทัพภาคที่ 1, กองซ่อมเครื่องสื่อสาร-อิเลคทรอนิกส์ กรมการทหารสื่อสาร

เวลาให้บริการ

การเชื่อมต่อรถโดยสารประจำทาง 
ถนนพหลโยธิน รถขสมก. สาย 34 39 114 185 503 520 522 543 รถเอกชน สาย 39 356 รถทอ. มินิบัส สาย 34 39

สถานที่สำคัญใกล้เคียง 
 กองซ่อมเครื่องสื่อสาร-อิเลคทรอนิกส์ กรมการทหารสื่อสาร
 สภาทนายความในพระบรมราชูปถัมภ์
 โลตัส สาขาหลักสี่
 หมู่บ้านราชตฤณมัย
 หมู่บ้านฝนทองนิเวศน์
 โรงเรียนปาณิสปานวดแผนไทย

อ้างอิง 

พหลโยธิน 59
สิ่งก่อสร้างตั้งแต่ พ.ศ. 2563
พหลโยธิน 59